CELEX: 31983R1946
Language: el
Date: 1983-07-11
Title: Κανονισμός (ΕΟΚ) αριθ. 1946/83 του Συμβουλίου της 11ης Ιουλίου 1983 σχετικά με την εφαρμογή της απόφασης αριθ. 2/83 του Συμβουλίου Συνεργασίας ΕΟΚ-Γιουγκοσλαβίας για την αντικατάσταση της ευρωπαϊκής λογιστικής μονάδας από την ECU στο πρωτόκολλο αριθ. 3 περί του ορισμού της έννοιας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας

Avis juridique important

|

31983R1946

Κανονισμός (ΕΟΚ) αριθ. 1946/83 του Συμβουλίου της 11ης Ιουλίου 1983 σχετικά με την εφαρμογή της απόφασης αριθ. 2/83 του Συμβουλίου Συνεργασίας ΕΟΚ-Γιουγκοσλαβίας για την αντικατάσταση της ευρωπαϊκής λογιστικής μονάδας από την ECU στο πρωτόκολλο αριθ. 3 περί του ορισμού της έννοιας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας  

Επίσημη Εφημερίδα αριθ. L 192 της 16/07/1983 σ. 0002 - 0002 Ισπανική ειδική έκδοση: Κεφάλαιο 02 τόμος 10 σ. 0034  Πορτογαλική ειδική έκδοση : Κεφάλαιο 02 τόμος 10 σ. 0034 

***** ΚΑΝΟΝΙΣΜΟΣ (ΕΟΚ) αριθ. 1946/83 ΤΟΥ ΣΥΜΒΟΥΛΙΟΥ  της 11ης Ιουλίου 1983  σχετικά με την εφαρμογή της απόφασης αριθ. 2/83 του Συμβουλίου Συνεργασίας ΕΟΚ-Γιουγκοσλαβίας για την αντικατάσταση της ευρωπαϊκής λογιστικής μονάδας από την ECU στο πρωτόκολλο αριθ. 3 περί του ορισμού της έννοιας «καταγόμενα προϊόντα» ή « προϊόντα καταγωγής» και περί των μεθόδων διοικητικής συνεργασίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, στις 2 Απριλίου 1980, υπογράφηκε στο Βελιγράδι συμφωνία συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας (1), που άρχισε να ισχύει την 1η Απριλίου 1983·  ότι, δυνάμει του άρθρου 25 του πρωτοκόλλου αριθ. 3 περί του ορισμού της έννοιας «καταγόμενα προϊόντα» ή «προϊόντα καταγωγής » και περί των μεθόδων διοικητικής συνεργασίας, που αποτελεί αναπόσπαστο μέρος της εν λόγω συμφωνίας, το Συμβούλιο Συνεργασίας εξέδωσε την απόφαση αιρθ. 2/83 με την οποία, σε όλες τις περιπτώσεις του άρθρου 6 παράγραφος 1 και του άρθρου 17 παράγραφος 2 του πρωτοκόλλου αυτού, ο όρος «ευρωπαϊκή λογιστική μονάδα» αντικαθίστανται από τον όρο «ECU»·  ότι είναι αναγκαίο η απόφαση αυτή να τεθεί σε εφαρμογή στην Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η απόφαση αριθ. 2/83 του Συμβουλίου Συνεργασίας ΕΟΚ-Γιουγκοσλαβίας εφαρμόζεται στην Κοινότητα.  Το κείμενο της απόφασης επισυνάπτεται στον παρόντα κανονισμό.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 11 Ιουλίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 41 της 14. 2. 1983, σ. 2.  ΑΠΟΦΑΣΗ αριθ. 2/83 ΤΟΥ ΣΥΜΒΟΥΛΙΟΥ ΣΥΝΕΡΓΑΣΙΑΣ ΕΟΚ-ΓΙΟΥΓΚΟΣΛΑΒΙΑΣ  της 24ης Μαΐου 1983  για την αντικατάσταση της ευρωπαϊκής λογιστικής μονάδας με την ECU στο πρωτόκολλο αριθ. 3 της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας  ΤΟ ΣΥΜΒΟΥΛΙΟ ΣΥΝΕΡΓΑΣΙΑΣ,  Έχοντας υπόψη:  τη συμφωνία συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας που υπεγράφη στο Βελιγράδι στις 2 Απριλίου 1980, στο εξής ονομαζόμενη «η συμφωνία»,  το πρωτόκολλο αριθ. 3 της συμφωνίας περί ορισμού της έννοιας των προϊόντων καταγωγής και των μεθόδων διοικητικής συνεργασίας, και ιδίως το άρθρο 25,  Εκτιμώντας:  ότι, στο εν λόγω πρωτόκολλο, η ευρωπαϊκή λογιστική μονάδα χρησιμεύει ως κοινή αξία βάσης ώστε να καθορίζεται πότε μπορούν να χρησιμοποιούνται τα πιστοποιητικά EUR 2 αντί των πιστοποιητικών κυκλοφορίας των εμπορευμάτων EUR 1 και πότε δεν χρειάζεται να προσκομίζεται δικαιολογητικό καταγωγής·  ότι, από την 1η Ιανουαρίου 1981, η Κοινότητα αντικατέστησε την ευρωπαϊκή λογιστική μονάδα με την ECU·  ότι πρέπει να τροποποιηθεί αναλόγως το πρωτόκολλο αριθ. 3,  ΑΠΟΦΑΣΙΖΕΙ:  Άρθρο 1  Στο άρθρο 6 παράγραφος 1 και στο άρθρο 17 παράγραφος 2 του πρωτοκόλλου αριθ. 3 ο όρος «ευρωπαϊκή λογιστική μονάδα» αντικαθίσταται από τον όρο «ECU».  Άρθρο 2  Η παρούσα απόφαση αρχίζει να ισχύει την 1η Ιουλίου 1983.  Έγινε στις Βρυξέλλες, στις 24 Μαΐου 1983.  Για το Συμβούλιο Συνεργασίας  Ο Πρόεδρος  L. MOJSOV